Բեղմնականխիչ սպունգ

Բեղմնականխիչ սպունգ, համադրում է պատնեշային և սերմնասպան մեթոդները՝ բեղմնավորումը կանխելու նպատակով։ Հայաստանում վաճառվում են «Ֆարմատեքս» ապրանքային անվանմամբ բեղմնականխիչ սպունգեր։

Սպունգերը գործում են 2 եղանակով։ Առաջին. սպունգը ներդրվում է հեշտոցի մեջ այնպես, որ փակի արգանդի վզիկի բացվածքը և արգելափակի սպերմայի մուտքը արգանդ։ Երկրորդ. Արտադրության փուլում սպունգերը ներծծվում են սերմնասպաններով, որոնք անշարժացնում են սպերման։

Կիրառումը 
 
Սպունգը ներդրվում է հեշտոցի լուսանցքից մինչև սեռական ակտը և պետք է տեղադրվի արգանդի վզիկի շրջանում՝ արդյունավետությունն ապահովելու նպատակով։ Սպունգերը չեն պաշտպանում սեռական ճանապարհով փոխանցվող վարակներից (ՍՃՓՎ)։

«Ֆարմատեքս» սպունգերը արտադրվում են կիրառման համար պատրաստ վիճակում։ Սպունգը կարող է տեղադրվել սեռական ակտից մինչև 24 ժամ առաջ։ Սեռական ակտից հետո այն պետք է թողնել իր տեղում նվազագույնը 6 ժամ։ Չի թույլատրվում անընդմեջ կրել սպունգը 30 ժամից ավելի Սեռական ակտից հետո հեռացված սպունգը չպետք է օգտագործել երկրորդ անգամ։

Կողմնակի ազդեցությունները 

Ոմանք կարող են ալերգիա ունենալ սպունգում պարունակվող սերմնասպանի նկատմամբ։ Հակաբեղմնավորիչ սպունգ օգտագործող կանանց մոտ ավելի մեծ է սնկային և միզուղիների վարակների առաջանալու վտանգը։ Սխալ կիրառումը, օրինակ՝ սպունգը չափից ավելի երկար ժամանակ չհեռացնելը, կարող է հանգեցնել թունավոր (տոքսիկ) շոկի համախտանիշ|հանգեցնել թունավոր (տոքսիկ) շոկի համախտանիշի։

Ծանոթագրություններ

Արտաքին հղումներ 

 Contraceptive Pills – rqeeqa.com
 Spongeworthiness – Salon.com
 The Contraceptive Sponge – DrDonnica.com
 Contraceptive Sponges (Today / Protectaid / Pharmatex) – FAQ thread on Ovusoft.com message boards

Բեղմնականխում